ສະຫະລັດ ໃຫ້ການອະນຸມັດ ຕໍ່ຂໍ້ຕົກລົງການຄ້າ ກັບ 3 ປະເທດ (ເບິ່ງວີດີໂອ)
ລັດຖະສະພາ ສະຫະລັດ ໃຫ້ການອະນຸມັດ ຕໍ່ຂໍ້ຕົກລົງການຄ້າເສລີ ກັບເກົາຫຼີໃຕ້ ປານາມາ ແລະໂຄລອມເບຍ
ລັດຖະສະພາສະຫະລັດ ໄດ້ໃຫ້ການອະນຸມັດຕໍ່ຂໍ້ຕົກລົງການຄ້າເສລີ ທີ່ພວກສະໜັບສະໜຸນ ເວົ້າວ່າຈະເສີມຂະຫຍາຍການສົ່ງອອກຂອງສະຫະລັດໃນມູນຄ່າ 13 ພັນໂດລາໃນແຕ່ລະປີ ສະຫະລັດຕໍ່າຂອງສະຫະລັດ ໄດ້ລົງມະຕິໃນມື້ວັນພຸດວານນີ້ ຮັບຜ່ານດ້ວຍຄະແນນສຽງລື່ນ ກັນຫລາຍສົມຄວນ ເຫັນພ້ອມນຳຂໍ້ຕົກລົງການຄ້າ ກັບເກົາຫຼີໃຕ້ ປານາມາ ແລະໂຄລອມ ເບຍ ສະພາສູງສະຫະລັດ ກໍໄດ້ລົງຄະແນນສຽງຢ່າງຖ້ວມລົ້ນ ໃຫ້ການອະນຸມັດ ຕໍ່ຂໍ້ຕົກລົງ ການຄ້າເຫຼົ່ານີ້ ຂໍ້ຕົກລົງທັງ 3 ຊຶ່ງໄດ້ມີການເຈລະຈາກັນໃນຂັ້ນຕົ້ນ ເມື່ອເກືອບ 5 ປີກ່ອນພາຍໃຕ້ລັດຖະ ບານ ຂອງປະທານາທິບໍດີ George W Bush ໄດ້ຜ່ານລັດຖະສະພາໂດຍໄດ້ຮັບຄວາມ ສະໜັບສະໜຸນ ຈາກທັງສອງພັກການເມືອງ ເຖິງແມ່ນວ່າ ສະມາຊິກຂອງພັກເດໂມແຄຣັທ ບາງຄົນໄດ້ຄັດຄ້ານໂດຍອ້າງຄວາມວິຕົກກັງວົນໃນດ້ານສິດທິມະນຸດ ແລະຢ້ານວ່າວຽກເຮັດ ງານທຳຂອງຊາວອະເມຣິກັນ ຈະສູນເສຍຢູ່ໃນຕ່າງປະເທດ ປະທານາທິບໍດີໂອບາມາກ່າວວ່າ ຮ່າງກົດໝາຍທັງ 3 ເປັນໄຊຊະນະທີ່ສຳຄົົນສຳລັບພວກ ຄົນງານແລະທຸລະກິດຂອງສະຫະລັດ ທ່ານເວົ້າວ່າຮ່າງກົດໝາຍທັງສາມຈະເສີມຂະຫຍາຍ ການສົ່ງອອກ ໃຫ້ການສະໜັບສະໜຸນຕໍ່ວຽກງານທີ່ມີລາຍໄດ້ສູງໆແລະປົກປ້ອງສະພາບແວດ ລ້ອມ ປົກປ້ອງສິດທິຂອງພວກຄົນງານ ແລະຊັບສິນທາງດ້ານສະຕິປັນຍາ ຂໍ້ຕົກລົງທັງສາມໄດ້ຮັບການຄັດຄ້ານຈາກພັກເດໂມແຄຣັທບໍ່ດົນຫຼັງຈາກປະທານາທິບໍດີໂອ ບາມາເຂົ້າຮັບຕຳແໜ່ງ ລັດຖບານຂອງທ່ານໄດ້ທຳການເຈລະຈາຄືນໃໝ່ ກ່ຽວກັບຂໍ້ຕົກລົງ ທັງສາມ ຫຼັງຈາກພັກເດໂມແຄຣັທ ໄດ້ສະແດງຄວາມວິຕົກກົງວົນ ກ່ຽວກັບປະວັດ ການກໍ່ ຄວາມຮຸນແຮງຂອງໂຄລອມເບຍ ຕໍ່ພວກນັກເຄື່ອນໄຫວທາງດ້ານແຮງງານແລະການກ່າວ ຫາກ່ຽວກັບການຟອກເງິນຢູ່ປານາມາ ສ່ວນຂໍ້ຕົກລົງກັບເກົາຫຼີໃຕ້ມີການຊັກຊ້າຍ້ອນຄວາມວິຕົກກັງວົນກ່ຽວກັບການເປີດຕະຫຼາດ ລົດຂອງເກົາຫຼີໃຕ້ໃຫ້ແກ່ລົດໂອໂຕຂອງສະຫະລັດ ຂໍ້ຕົກລົງກັບເກົາຫຼີໃຕ້ເປັນຂໍ້ຕົກລົງທາງດ້ານກາຄ້າທີ່ໃຫຍ່ທີ່ສຸດຂອງສະຫະລັດ ນັບແຕ່ຂໍ້ ຕົກລົງການຄ້າເສລີໃນທະວີບອະເມຣິກາເໜືອກັບເມັກຊິໂກແລະການາດາໃນປີ 1995